Author: Marju Viira
Last saved by: Your User Name
Company: Haapsalu Linnavalitsus

K O R R A L D U S

Haapsalu,			29. aprill 2009 nr 256

Katastriüksuse plaani kinnitamine 
ja sihtotstarbe määramine
(Mulla põik 7, Haapsalu)

Läbi vaadanud Mulla põik 7, Haapsalu katastrimõõdistamise toimiku, mis on kokku pandud OÜ Haapsalu Maamõõdubüroo poolt, Haapsalu Linnavalitsus tuvastas, et olemasolev katastriüksus  Mulla põik 7 tunnusega 18301:009:0720 on kantud kinnistusraamatusse märkusega “katastriüksus moodustatud plaani alusel”, mille pindala on 489 m^2 ja katastriüksuse sihtotstarve elamumaa. Katastrimõõdistamise käigus on tuvastatud maaüksuse tegelik maakasutus: Mulla põik 7 abihoone ulatub üle piiri Mulla tn 10 maale, Mulla põigu teemaale ulatub olemasolev elamu 37 cm ulatuses, Mulla tänava teemaa piiri muutmisel taotleb Mulla põik 7 omanik ühtlase haljasriba määramist kõnnitee serva (30 cm). Piiri looduses tähistamisel on arvestatud naaberkatastriüksuse Mulla tn 10 majanõukogu seisukohaga. Mulla põik 10 kantud kinnistusraamatusse märkusega „katastriüksus moodustatud plaani alusel“. Piiri määramisel Mulla põigu ja Mulla tänava nurgas, autoga liiklemisel vaatevälja parandamiseks, on arvestatud linnavalitsuse ettepanekuga lõigata nurk 45^O–selt. Katastrimõõdistamise tulemusel on katastriüksuse uueks pindalaks saadud 583 m^2.
Juhindudes maakatastriseaduse § 9 lg 4, § 18 lg 2, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1. Kinnitada katastriüksuse, asukohaga Mulla põik 7, Haapsalu (pindala 583 m^2, katastritunnus 18301:009:0720, kinnistu registriosa number 239332, omanik Kalev Randlaine, katastriüksus moodustatud plaani- ja kaardimaterjali alusel)  mõõdistamise tulemusel koostatud katastriüksuse plaan ja katastriüksuse pindala  583 m2. 
2. Määrata katastriüksuse Mulla põik 7 sihtotstarbeks 100 % elamumaa (E; 001).
3. Katastriüksusel järgida asjaõigusseaduse § 158 sätestatud kitsendusi – sidekaabel.
4. Korraldus teha teatavaks omanikule Kalev Randlaine´le korralduse koopia saatmisega posti teel ja linnavalitsuse maakorraldusosakonnale (A.Ulm) elektrooniliselt.
5. Korraldus jõustub teatavakstegemisest.
6. Korraldus avalikustada väljapanekuga linnavalitsuse fuajees.
7. Käesoleva korralduse peale võib esitada  halduskaebuse Tallinna Halduskohtule halduskohtmenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea			Erko Kalev
			Linnasekretär